title: 2014/290/ES: Padomes Lēmums ( 2014. gada 14. aprīlis ) par nostāju, kas Eiropas Savienības vārdā ir jāieņem ES un Čīles Asociācijas komitejā attiecībā uz grozījumiem Nolīguma, ar ko izveido Eiropas Kopienas un tās dalībvalstu, no vienas puses, un Čīles Republikas, no otras puses, asociāciju, XII pielikumā, ar ko nosaka to Čīles iestāžu sarakstu, kuras veic iepirkumus saskaņā ar IV daļas IV sadaļas (valsts iepirkums) noteikumiem

text:
               17.5.2014

               LV

               Eiropas Savienības Oficiālais Vēstnesis

               L 147/116

         PADOMES LĒMUMS
   (2014. gada 14. aprīlis)
   par nostāju, kas Eiropas Savienības vārdā ir jāieņem ES un Čīles Asociācijas komitejā attiecībā uz grozījumiem Nolīguma, ar ko izveido Eiropas Kopienas un tās dalībvalstu, no vienas puses, un Čīles Republikas, no otras puses, asociāciju, XII pielikumā, ar ko nosaka to Čīles iestāžu sarakstu, kuras veic iepirkumus saskaņā ar IV daļas IV sadaļas (valsts iepirkums) noteikumiem

      (2014/290/ES)

   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 9. punktu,
   ņemot vērā Eiropas Komisijas priekšlikumu,
   tā kā:

               (1)

               Nolīgums, ar ko izveido Eiropas Kopienas un tās dalībvalstu, no vienas puses, un Čīles Republikas, no otras puses, asociāciju (1) (“asociācijas nolīgums”), tika parakstīts 2002. gada 18. novembrī.

               (2)

               Asociācijas nolīguma XII pielikumā sniegts to Čīles Republikas (“Čīle”) iestāžu saraksts, kuras veic iepirkumus saskaņā ar asociācijas nolīguma IV daļas IV sadaļas noteikumiem par valsts iepirkumu.

               (3)

               2012. gada 10. februārī Čīle informēja Savienību par savu nodomu grozīt valsts iepirkuma tvērumu, kā tas noteikts asociācijas nolīguma XII pielikumā, saskaņā ar minētā nolīguma 159. panta 1. punktu. 2012. gada 18. oktobrī Čīle sniedza paildinformāciju. Ar grozījumiem tiek vienkāršoti noteikti iestāžu saraksti, kas ietverti asociācijas nolīguma XII pielikumā, proti, 1. papildinājuma A daļā zem ministrijām un reģionālā līmeņa iestādēm uzskaitīto iestāžu saraksti tiek aizstāti ar visaptverošu frāzi, kas nodrošina, ka ir aptvertas visas uzskaitītajām ministrijām un reģionālā līmeņa iestādēm pakļautās iestādes, un 2. papildinājuma A daļā visu iestāžu centralizētā apakšlīmenī saraksta detaļas tiek aizstātas ar visaptverošu frāzi: “visas pašvaldības” (“asociācijas nolīguma XII pielikuma grozījumi”). Asociācijas nolīguma XII pielikuma 1. papildinājuma B daļa un 2. papildinājuma B daļa, kā arī 3. līdz 5. papildinājums netiek grozīti.

               (4)

               Pēc minētā paziņojuma un saskaņā ar asociācijas nolīguma 159. panta 2. un 3. punktu, asociācijas nolīguma puses atzīst par lietderīgu, ka ES un Čīles Asociācijas komiteja (“Asociācijas komiteja”) pieņem lēmumu atspoguļot asociācijas nolīguma XII pielikuma grozījumus.

               (5)

               Savienības nostājai Asociācijas komitejā vajadzētu būt balstītai uz pievienoto lēmuma projektu,

         IR PIEŅĒMUSI ŠO LĒMUMU.
   1. pants
   Nostājas, kas Savienības vārdā ir jāieņem ES un Čīles Asociācijas komitejā (“Asociācijas komiteja”) par grozījumiem asociācijas nolīguma XII pielikumā, ar ko nosaka to Čīles iestāžu sarakstu, kuras veic iepirkumus saskaņā ar IV daļas IV sadaļas noteikumiem par valsts iepirkumu, pamatā ir Asociācijas komitejas lēmuma projekts, kas pievienots šim lēmumam.
   2. pants
   Pēc lēmuma pieņemšanas Asociācijas komitejā to publicē Eiropas Savienības Oficiālajā Vēstnesī.
   3. pants
   Šis lēmums stājas spēkā tā pieņemšanas dienā.

      Luksemburgā, 2014. gada 14. aprīlī

            Padomes vārdā –

            priekšsēdētāja

         C. ASHTON

      (1)  OV L 352, 30.12.2002., 3. lpp.

         PROJEKTS

      ES UN ČĪLES ASOCIĀCIJAS KOMITEJAS LĒMUMS Nr. …/2014
      (… gada …)
      par Nolīguma, ar ko izveido Eiropas Kopienas un tās dalībvalstu, no vienas puses, un Čīles Republikas, no otras puses, asociāciju, XII pielikumu, ar ko nosaka to Čīles iestāžu sarakstus, kuras veic iepirkumus saskaņā ar IV daļas IV sadaļas (valsts iepirkums) noteikumiem
      ES UN ČĪLES ASOCIĀCIJAS KOMITEJA,
      ņemot vērā Nolīgumu, ar ko izveido Eiropas Kopienas un tās dalībvalstu, no vienas puses, un Čīles Republikas, no otras puses, asociāciju (1) (“asociācijas nolīgums”), kas parakstīts 2002. gada 18. novembrī, un jo īpaši tā 159. pantu,
      tā kā:

                  (1)

                  Asociācijas nolīguma XII pielikumā sniegti to Čīles Republikas (“Čīle”) iestāžu saraksti, kuras veic iepirkumus saskaņā ar asociācijas nolīguma IV daļas IV sadaļas noteikumiem par valsts iepirkumu.

                  (2)

                  2012. gada 10. februārī Čīle informēja Savienību par savu nodomu grozīt valsts iepirkuma tvērumu, kā tas noteikts asociācijas nolīguma XII pielikumā. Ar grozījumiem tiek vienkāršoti noteikti iestāžu saraksti, kas ietverti asociācijas nolīguma XII pielikumā, proti, 1. papildinājuma A daļā zem ministrijām un reģionālā līmeņa iestādēm uzskaitīto iestāžu saraksti tiek aizstāti ar visaptverošu frāzi, kas nodrošina, ka ir aptvertas visas uzskaitītajām ministrijām un reģionālā līmeņa iestādēm pakļautās iestādes, un 2. papildinājuma A daļā visu iestāžu centralizētā apakšlīmenī saraksta detaļas tiek aizstātas ar visaptverošu frāzi: “visas pašvaldības” (“asociācijas nolīguma XII pielikuma grozījumi”). Asociācijas nolīguma XII pielikuma 1. papildinājuma B daļa un 2. papildinājuma B daļa, kā arī 3. līdz 5. papildinājums netiek grozīti.

                  (3)

                  Asociācijas nolīguma XII pielikuma nolūkā ir lietderīgi veikt Čīles paziņoto Asociācijas nolīguma XII pielikuma grozījumu,

            IR PIEŅĒMUSI ŠO LĒMUMU.
      1. pants
      Asociācijas nolīguma XII pielikumu ar to Čīles iestāžu sarakstu, kuras veic iepirkumus saskaņā ar IV daļas IV sadaļas noteikumiem par valsts iepirkumu, aizstāj ar šā lēmuma pielikumā ietverto tekstu.
      2. pants
      Šis lēmums stājas spēkā tā pieņemšanas dienā.

         …,

               ES un Čīles Asociācijas komitejas vārdā –

               priekšsēdētājs

         (1)  OV L 352, 30.12.2002., 3. lpp.

         PIELIKUMS

               “XII PIELIKUMS
               (minēts Asociācijas nolīguma 137. pantā)
               ČĪLES NODROŠINĀJUMS ATTIECĪBĀ UZ VALSTS IEPIRKUMU

                  1. papildinājums

                  Centrālā līmeņa iestādes

                  Iestādes, kas veic valsts iepirkumu saskaņā ar šīs sadaļas noteikumiem

               PIEGĀDES
               Robežvērtības: SDR 130 000
               PAKALPOJUMI
               Noteikti 4. papildinājumā
               Robežvērtības: SDR 130 000
               BŪVDARBI
               Noteikti 5. papildinājumā
               Robežvērtības: SDR 5 000 000

                           A.

                           IESTĀŽU SARAKSTS

                                       Presidencia de la República

                                       Ministerio de Interior y Seguridad pública

                                       Ministerio de Relaciones Exteriores

                                       Ministerio de Defensa Nacional

                                       Ministerio de Hacienda

                                       Ministerio Secretaría General de la Presidencia de la República

                                       Ministerio Secretaría General de Gobierno

                                       Ministerio de Economía, Fomento y Turismo

                                       Ministerio de Minería

                                       Ministerio de Desarrollo Social

                                       Ministerio de Educación

                                       Ministerio de Justicia

                                       Ministerio del Trabajo y Previsión Social

                                       Ministerio de Obras Públicas

                                       Ministerio de Transporte y Telecomunicaciones

                                       Ministerio de Salud

                                       Ministerio de Vivienda y Urbanismo

                                       Ministerio de Bienes Nacionales

                                       Ministerio de Agricultura

                                       Ministerio de Energía

                                       Ministerio del Medio Ambiente

                                       Gobiernos Regionales

                                       Todas las Intendencias

                                       Todas las Gobernaciones

                     Piezīme pie A daļas
               Ja vien šajā papildinājumā nav noteikts citādi, šis nolīgums attiecas uz visām iestādēm, kas pakļautas sarakstā iekļautajām ministrijām un regionālajām pārvaldēm.

                           B.

                           VISAS PĀRĒJĀS CENTRĀLĀS VALSTS IESTĀDES, TAI SKAITĀ TO REĢIONĀLĀS UN APAKŠREĢIONĀLĀS APAKŠNODAĻAS, AR NOTEIKUMU, KA TĀS NEVEIC RŪPNIECISKU UN KOMERCIĀLU DARBĪBU

                  2. papildinājums

                  Vietēja vai reģionāla līmeņa iestādes un publisko tiesību subjekti

                  Iestādes, kas veic valsts iepirkumu saskaņā ar šīs sadaļas noteikumiem

               PIEGĀDES
               Robežvērtības: SDR 200 000
               PAKALPOJUMI
               Noteikti 4. papildinājumā
               Robežvērtības: SDR 200 000
               BŪVDARBI
               Noteikti 5. papildinājumā
               Robežvērtības: SDR 5 000 000

                           A.

                           IESTĀŽU SARAKSTS

                                       Visas pašvaldības

                           B.

                           VISAS PĀRĒJĀS VIETĒJĀS VAI REĢIONĀLĀS VALSTS IESTĀDES, TAI SKAITĀ TO APAKŠNODAĻAS, UN VISAS PĀRĒJĀS IESTĀDES, KAS DARBOJAS VISPĀRĒJĀS INTERESĒS UN KURU FAKTISKO VADĪBAS VAI FINANŠU KONTROLI VEIC VALSTS IESTĀDES, AR NOTEIKUMU, KA TĀS NEVEIC RŪPNIECISKU UN KOMERCIĀLU DARBĪBU

                  3. papildinājums

                  Iestādes, kas darbojas komunālo pakalpojumu jomā

               PIEGĀDES
               Robežvērtības: SDR 400 000
               PAKALPOJUMI
               Noteikti 4. papildinājumā
               Robežvērtības: SDR 400 000
               BŪVDARBI
               Noteikti 5. papildinājumā
               Robežvērtības: SDR 5 000 000

                           A.

                           IESTĀŽU SARAKSTS

                                       Empresa Portuaria Arica

                                       Empresa Portuaria Iquique

                                       Empresa Portuaria Antofagasta

                                       Empresa Portuaria Coquimbo

                                       Empresa Portuaria Valparaíso

                                       Empresa Portuaria San Antonio

                                       Empresa Portuaria San Vicente-Talcahuano

                                       Empresa Portuaria Puerto Montt

                                       Empresa Portuaria Chacabuco

                                       Empresa Portuaria Austral

                                       Aeropuertos de propiedad del Estado, dependientes de la Dirección de Aeronáutica Civil

                           B.

                           VISI PĀRĒJIE PUBLISKIE UZŅĒMUMI, KAS NOTEIKTI 138. PANTA C) PUNKTĀ UN KURI VEIC VIENU NO TURPMĀK MINĒTAJĀM DARBĪBĀM VAI JEBKĀDU MINĒTO DARBĪBU APVIENOJUMU:

                                       a)

                                       lidostu vai citādu termināļu pakalpojumu sniegšana gaisa pārvadājumu veicējiem; un

                                       b)

                                       jūras ostu vai iekšējo ostu vai citādu terminālu pakalpojumu sniegšana pārvadātājiem pa jūras vai iekšējiem ūdensceļiem.

                  4. papildinājums

                  Pakalpojumi

               Šajā sadaļā un neierobežojot 137. panta 2. punktu, ir iekļauti visi universālo pakalpojumu saraksta pakalpojumi.

                  5. papildinājums

                  Būvniecības pakalpojumi

               Šajā sadaļā un neierobežojot 137. panta 2. punktu, ir iekļauti visi būvniecības pakalpojumi, kas ietverti CPC nodaļā par būvdarbiem.”